Η στρατηγική εστιάζει στη διασφάλιση του ενεργειακού εφοδιασμού της Ευρωπαϊκής Ένωσης (ΕΕ), εντός του σύγχρονου γεωπολιτικού πλαισίου εξάρτησης από τις εισαγωγές ενέργειας. Θα πρέπει να υιοθετηθούν 8 βασικές δράσεις: 1. Άμεση δράση για την αποφυγή της διαταραχής του ενεργειακού εφοδιασμού για τον χειμώνα 2014/2015 : η εν λόγω δράση, ιδιαίτερα σημαντική για τις χώρες που εξαρτώνται από έναν και μόνο προμηθευτή φυσικού αερίου, περιλαμβάνει την αύξηση της χωρητικότητας αποθήκευσης, την κατάρτιση σχεδίων ασφάλειας του εφοδιασμού και την ενίσχυση της αξιοποίησης των δυνατοτήτων του υγροποιημένου φυσικού αερίου. 2. Ενίσχυση των μηχανισμών έκτακτης ανάγκης/αλληλεγγύης των χωρών της ΕΕ : συμπεριλαμβανομένων του συντονισμού των εκτιμήσεων επικινδυνότητας και των σχεδίων έκτακτης ανάγκης, και της προστασίας των στρατηγικών υποδομών ζωτικής σημασίας, όπως αγωγών, καθώς και της επανεξέτασης του κανονισμού για την ασφάλεια του εφοδιασμού με αέριο. 3. Μετριασμός της ζήτησης ενέργειας : πρέπει να υπάρξει αυστηρή επιβολή των νόμων όπως η οδηγία για την ενεργειακή απόδοση και η οδηγία για την ενεργειακή απόδοση των κτιρίων, ενώ άλλοι πρέπει να επανεξεταστούν. Η ανάληψη δράσης για τον προσδιορισμό της περαιτέρω πιθανής αύξησης της ενεργειακής απόδοσης, καθώς και των εναπομεινάντων φραγμών στην εξάπλωση της ενεργειακής απόδοσης κρίνεται απαραίτητη. Για την προσέλκυση περαιτέρω ιδιωτικών επενδύσεων, τα Ευρωπαϊκά Διαρθρωτικά και Επενδυτικά Ταμεία διαθέτουν 27 δισεκατ. ευρώ για να επενδύσουν στην οικονομία χαμηλών ανθρακούχων εκπομπών, συμπεριλαμβανομένης της ενεργειακής απόδοσης. 4. Διασφάλιση αποτελεσματικής και πλήρως ενοποιημένης εσωτερικής αγοράςπαραγωγής ηλεκτρικής ενέργειας : γεφυρώνοντας, μεταξύ άλλων, το χάσμα στην ενεργειακή υποδομή της ΕΕ και παρατείνοντας τον στόχο για τη διασύνδεση της ικανότηταςπαραγωγής ηλεκτρικής ενέργειας από 10 % το 2020 σε 15 % έως το 2030. 5. Αύξηση της εγχώριας παραγωγής ενέργειας της ΕΕ : συμπεριλαμβάνει αυξημένη χρήση των ανανεώσιμων πηγών ενέργειας της αειφόρου παραγωγής ορυκτών καυσίμων, και πλήρη εφαρμογή της οδηγίας για τη δέσμευση και αποθήκευση διοξειδίου του άνθρακα. 6. Ανάπτυξη τεχνολογιών ενέργειας : για να μειωθεί περαιτέρω η ζήτηση ενέργειας, να διαφοροποιηθούν και να εδραιωθούν οι επιλογές εφοδιασμού και να βελτιστοποιηθεί η υποδομή του ενεργειακών δικτύων. 7. Διαφοροποίηση των εξωτερικών πηγών εφοδιασμού και της συναφούς υποδομής : αναφορικά με το φυσικό αέριο, η πρόσβαση σε πιο διαφοροποιημένες πηγές φυσικού αερίου είναι ζωτικής σημασίας, με παράλληλη διατήρηση των εισαγωγών από αξιόπιστους προμηθευτές. Θα πρέπει να δοθεί προσοχή σε επενδύσεις σε νέους πυρηνοηλεκτρικούς σταθμούς προκειμένου να διασφαλιστεί ένα διαφοροποιημένο χαρτοφυλάκιο εφοδιασμού με πυρηνικό καύσιμο, μειώνοντας έτσι την εξάρτηση από τη Ρωσία. 8. Βελτίωση του συντονισμού των εθνικών πολιτικών για την ενέργεια και ομοφωνία σε θέματα εξωτερικής πολιτικής: παρόλο που οι αποφάσεις σχετικά με το ενεργειακό μείγμα αποτελούν προνόμιο των εθνικών κυβερνήσεων, η προοδευτική ενοποίηση των ενεργειακών υποδομών και αγορών, το κοινό στοιχείο της εξάρτησης από εξωτερικούς προμηθευτές και η ανάγκη για διασφάλιση της αλληλεγγύης σε περιόδους κρίσης είναι παράγοντες που συνεπάγονται ότι οι θεμελιώδεις πολιτικές αποφάσεις που αφορούν την ενέργεια θα πρέπει να είναι συντονισμένες, και η ΕΕ πρέπει να προσέρχεται με συνεκτική θέση αναφορικά με την εξωτερική διάσταση της ενεργειακής πολιτικής της.